b'\n_START_ARTICLE_\nAndorran jalkapallo\n_START_PARAGRAPH_\nAndorran jalkapallon t\xc3\xa4rkein hallintoelin on Andorran jalkapalloliitto. Andorran jalkapallomaajoukkue on saanut osallistua FIFAn ja UEFAn alaisiin kilpailuihin vuodesta 1996 l\xc3\xa4htien._NEWLINE_Andorrassa on seurajoukkueille kaksi sarjatasoa: Primero Divisi\xc3\xb3 ja Segona Divisi\xc3\xb3. Lis\xc3\xa4ksi j\xc3\xa4rjestet\xc3\xa4\xc3\xa4n Andorran Cupia ja Supercupia, jossa kohtaavat sarjan ja cupin voittajat._NEWLINE_Andorrasta ei ole l\xc3\xa4ht\xc3\xb6isin juurikaan kuuluisia pelaajia. Ehk\xc3\xa4 tunnetuimmat pelaajat ovat Espanjaa edustanut Albert Celades sek\xc3\xa4 maalivahti Koldo.'